CELEX: 62009CA0269
Language: hu
Date: 2012-07-12 00:00:00
Title: C-269/09. sz. ügy: A Bíróság (első tanács) 2012. július 12-i ítélete — Európai Bizottság kontra Spanyol Királyság (Tagállami kötelezettségszegés — EK 18., EK 39. és EK 43. cikk — Az EGT-Megállapodás 28. és 31. cikke — Adójogszabályok — Az adóalany lakóhelyének külföldre történő áthelyezése — Valamennyi nem adózott jövedelemnek az utolsó adózási időszak adóalapjába történő beszámításának kötelezettsége — Az adótartozás halasztott megfizetéséből eredő esetleges adókedvezmény elvesztése)

22.9.2012   
            
            
               HU
            
            
               Az Európai Unió Hivatalos Lapja
            
            
               C 287/2
            
         A Bíróság (első tanács) 2012. július 12-i ítélete — Európai Bizottság kontra Spanyol Királyság
   (C-269/09. sz. ügy) (1)
   
   (Tagállami kötelezettségszegés - EK 18., EK 39. és EK 43. cikk - Az EGT-Megállapodás 28. és 31. cikke - Adójogszabályok - Az adóalany lakóhelyének külföldre történő áthelyezése - Valamennyi nem adózott jövedelemnek az utolsó adózási időszak adóalapjába történő beszámításának kötelezettsége - Az adótartozás halasztott megfizetéséből eredő esetleges adókedvezmény elvesztése)
   2012/C 287/02
   Az eljárás nyelve: spanyol
   
      Felek
   
   
      Felperes: Európai Bizottság (képviselők: R. Lyal és F. Jimeno Fernández, meghatalmazottak)
   
      Alperes: Spanyol Királyság (képviselő: M. Muñoz Pérez, meghatalmazott)
   
      A felperest támogató beavatkozók: Németországi Szövetségi Köztársaság (képviselők: M. Lumma, C. Blaschke és K. Petersen, meghatalmazottak), Holland Királyság (képviselők: C. Wissels és M. de Ree, meghatalmazottak), Portugál Köztársaság (képviselő: L. Inez Fernandes, meghatalmazott)
   
      Tárgy
   
   Tagállami kötelezettségszegés — Az EK 19., EK 38. és EK 43. cikk, valamint az EGT-Megállapodás 28. és 31. cikkének megsértése — Lakóhelyüket külföldre áthelyező adózók — Valamennyi nem adózott jövedelem azon adóév adóalapjába való beszámításának kötelezettsége, amelynek során az adózó utoljára belföldinek minősült
   
      Rendelkező rész
   
   
               1.
            
            
               A Spanyol Királyság — mivel elfogadta és hatályban tartotta a természetes személyek jövedelemadójáról, valamint a társasági adóról, a külföldiek jövedelemadójáról és a vagyonadóról szóló törvények részleges módosításáról szóló, 2006. november 28-i 35/2006. sz. törvény (Ley 35/2006 del Impuesto sobre la Renta de las Personas Físicas y de modificación parcial de las leyes de los Impuestos sobre Sociedades, sobre la Renta de no residentes y sobre el Patrimonio) 14. cikkének (3) bekezdését, amelynek alapján a lakóhelyüket egy másik tagállamba áthelyező adóalanyok kötelesek valamennyi nem adózott jövedelmüket beleszámítani azon adózási időszak adóalapjába, amelynek során utoljára minősültek belföldi adóalanynak — nem teljesítette az EK 18., az EK 39. és az EK 43. cikkből eredő kötelezettségeit.
            
         
               2.
            
            
               A Bíróság a keresetet ezt meghaladó részében elutasítja.
            
         
               3.
            
            
               A Bíróság a Spanyol Királyságot kötelezi az összes költség háromnegyedének viselésére. A Bíróság az Európai Bizottságot kötelezi az összes költség fennmaradó egynegyedének viselésére.
            
         
               4.
            
            
               A Németországi Szövetségi Köztársaság, a Holland Királyság, valamint a Portugál Köztársaság maguk viselik saját költségeiket.
            
         
      (1)  HL C 220., 2009.9.12.